56. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1306 της 11/20 Νοεμ. 1981 (ΦΕΚ Α΄ 326) Περί υπαγωγής εις τας διατάξεις του Ν.Δ. 96/1973 των μιας χρήσεως αποστειρωμένων συρίγγων, βελονών, καθετήρων και συσκευών, χορηγήσεως φαρμάκων, παρεντερικής εγχύσεως υγρών, λήψεως και μεταγγίσεως αίματος και λοιπών ιατρικών εφαρμογών. Έχοντες υπ’ όψιν: 1.Τας διατάξεις του άρθρ. 5 του Ν.Δ. 96/1973 «περί εμπορίας εν γένει των φαρμακευτικών, διαιτητικών και καλλυντικών προϊόντων» (ΦΕΚ 172/73 τ.Α΄). 2.Την γνώμην του Δ.Σ. του Κρατικού Εργαστηρίου Ελέγχου Φαρμάκων (Κ.Ε.Ε.Φ.), ληφθείσαν κατά την υπ’ αριθ. 17 της 7.9.1981 συνεδρίασιν τούτου. 3.Την υπ’ αριθ. 1454/1981 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, αποφασίζομεν: Άρθρ.1.-Εις τας διατάξεις του Ν.Δ. 96/1973 «περί εμπορίας εν γένει των φαρμακευτικών, διαιτητικών και καλλυντικών προϊόντων», ως αύται ετροποποιήθησαν και συνεπληρώθησαν μεταγενεστέρως, υπάγονται εφεξής και αι σύριγγες, αι βελόναι, οι καθετήρες και αι συσκευαί, μετά των εξαρτημάτων των, χορηγήσεως φαρμάκων, παρεντερικής εγχύσεως υγρών, λήψεως και μεταγγίσεως αίματος, ως και λοιπών ιατρικών εφαρμογών, εφ’ όσον τα είδη αυτά είναι μιας χρήσεως και φέρονται ως αποστειρωμένα. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 